અમરસિંહની પ્રેસ કોન્ફરન્સ દરમિયાન અહીં ઘણો હોબાળો થયો. આ દરમિયાન મારામારી પણ થઈ. અમરસિંહે જ્યારે આઝમ ખાનને ‘ખાન સાહેબ' કહીને સંબોધિત કરવાનું શરૂ કર્યુ તો પત્રકાર ગેલેરીમાંથી એક વ્યક્તિએ આના પર વાંધો દર્શાવ્યો. ત્યારબાદ અમરસિંહના સમર્થક અને તે વ્યક્તિ વચ્ચે બોલાચાલી શરૂ થઈ ગઈ. જોતજોતામાં પ્રેસ કોન્ફરન્સમાં અફડાતફડીનો માહોલ થઈ ગયો. હોબાળો વધતો જોઈને અમરસિંહ પ્રેસ કોન્ફરન્સ છોડીને જતા રહ્યા. સ્થળ પર પહોંચેલી પોલિસે અમરસિંહને બહાર કાઢ્યા.